DeLillos

deLillos er en norsk rockegruppe som ble dannet i Oslo i 1984. Gruppen blir regnet som en av de mest markante i norsk musikkliv fra 1980-tallet og frem til i dag.

 Historie 
Navnet kom etter forslag fra Ola Snortheim, som frontfigur Lars Lillo-Stenberg hadde spilt inn en demotape sammen med i 1983. deLillos kjennetegnes først og fremst gjennom frontfiguren Lars Lillo-Stenbergs tekster og karakteristiske stemme. De norskspråklige tekstene er skrevet i en naivistisk form, noe man kan se i sentrale sanger som «Min beibi dro avsted» og «Tøff i pyjamas», begge hentet fra debutalbumet Suser avgårde. Dette albumet fra 1986 blir sammen med Hjernen er alene fra 1989 og Neste sommer fra 1993 regnet som gruppens viktigste utgivelser så langt.

I tillegg til Lars Lillo-Stenberg har også hans far, Per Lillo-Stenberg, og bassist Lars Fredrik Beckstrøm skrevet flere av deLillos' sangtekster og låter.

deLillos synger konsekvent på norsk. Hans-Olav Thyvold sa at Ole Paus' innflytelse på deLillos og deres bruk av det norske språket ikke kan overvurderes, og at «Paus utfordrer deg til å gjøre det på ditt eget språk, men samtidig legger han listen veldig, veldig høyt».Historier som endret Norge: Ole Paus deLillos – med Lars Lillo-Stenberg i spissen – var sentral i den musikalske gruppen Leieboerne, som hedret Paus med platen Følg oss hjem, Ole Paus i 2007.

Bandet har vunnet Spellemannprisen to ganger: for Neste sommer fikk de Spellemannprisen 1993 i klassen rock og for Sent og tidlig fikk de Spellemannprisen 1995 i klassen gruppe. Bandet fikk også Gammleng-prisen i klassen pop i 1994. Bandet har i tillegg vært nominert til Spellemannprisen i klassen rock fire ganger: i 1987 for Før var det morsomt med sne, i 1989 for Hjernen er alene, i 1997 for Stakkars og 2000 for Kast alle papirene samt i klassen popgruppe i 2010 for Hjernen er alene i Operaen. I tillegg har de vært nominert til Årets spellemann i 1994, årets låt for «Smak av honning» i 1995 og tidenes norske hit for «Neste sommer» i 2001.

I 2005 ble Lars Lillo-Stenberg og Rune Lindstrøm enige om å gjenforene det «originale» deLillos som et sideprosjekt. De hadde en konsert på klubben Elm Street i Oslo i november for å feire gjenforeningen under navnet deLillos'85 og gav også ut albumet Suser videre i 2006.

Gruppen fortsatte samarbeidet og navnet deLillos'85 ble etter hvert gjort om til deLillos og som en trio ga de i februar 2009 ut Huskeglemme. I oktober 2008 skrev Lillo-Stenberg på deLillos' hjemmeside: «Dette betyr ikke at Lundevall og Paasche er ute av festen for alltid». I løpet av 2009 ble Lundevall igjen fullverdig medlem av bandet, mens Paasche var tilbake som trommeslager da 20-årsjubileet til Hjernen er alene ble markert med konsert i Operahuset i Oslo og senere utgivelsen av konsertalbumet Hjernen er alene i Operaen.

Gruppa ble innlemmet i Rockheim Hall of Fame i 2014.

 Medlemmer 
 Lars Lillo-Stenberg: vokalist, gitarist, komponist og tekstforfatter (1984–)
 Lars Fredrik Beckstrøm: vokalist, bassist, komponist og tekstforfatter (1984–)
 Øystein Paasche: trommeslager (1989–2005, 2013–)
 Lars Lundevall: gitarist, vokalist (1992–2005, 2009–)

 Tidligere medlemmer
 Svenn Arne Glosli; bassist (1984)
 Øystein Jevanord: trommeslager, vokalist (1986–1988)
 Rune Lindstrøm: trommeslager (1984–1985, 2006–2012)

Tidslinje

 Diskografi 
 Album 
Suser avgårde (1986) (#8 NO)
Før var det morsomt med sne  (1987) (#12 NO)
Hjernen er alene (1989) (#4 NO)
Svett smil (1990) (#9 NO)
Varme mennesker (1991) (#11 NO)
Neste sommer (1993) (#1 NO)
Sent og tidlig (1995) (#3 NO)
Stakkars (1997) (#3 NO)
Kast alle papirene (1999) (#14 NO)
Midt i begynnelsen (2002) (#2 NO)
Suser videre (2006) 
Huskeglemme (2009) 
Trist å være glad (2011) 
Vi er på vei, vi kanke snu (2012) 
Rett og slett livet (2014) 
Peiling på seiling (2016) 
La oss bli fri for all nostalgi (2017) 
Dum som et menneske (2020) (#9 NO)
Evige dager (2022) (#3 NO)
20 Lillos uten filter (2025)

 Kjerringvikdemoen 
Kjerringvikdemoen ble utgitt i to deler i 2005: den første delen på Suser avgårde (deluxe edition) og den andre delen på  Før var det morsomt med sne (deluxe edition). Demoen var de første opptakene som ble foretatt i Lars Lillo-Stenbergs familiehytte i Kjerringvik. På demoen ble sanger som «Tøff i pyjamas»  samt «Suser av gårde» innspilt for første gang.

 Konsertalbum/Samleplater 
Mere (konsertopptak) (1994) (#8 NO)
Gamle sanger om igjen (samleplate) (1998) (#7 NO)
Festen er ikke over … det er kake igjen (samleplate som også inneholder seks nye låter) (2005) (#1 NO)
Hjernen er alene i Operaen (2010) 
Trist å være glad (2010) (konsertopptak)
Sveve over byen med Kringkastingsorkesteret (2017) 

 Singler / EP-er 
«Fugl i bur» / «Johnny Fredrik»(1985) 
«Tøff i pyjamas» (1986) 
«S'il vous plaît» (1987) (#10 NO)
«Kunstig og kulørt» / «Utkaster» (1988) 
«Sveve over byen» / «Lebestift» (1989) 
«Hjernen er alene» (1989) 
«Da tieren var gul» / «Elskling» (1990) 
«Beibi» / «Ha det bra» (1990) 
«Hankøslagerne» (1990) 
«Frognerbadet» (1991) 
«Neste sommer» (1993) 
«Sne og is» (1994) 
«Smak av honning» / «Enda mere» (1995) (#12 NO)
«Enda mere» (1995) 
«1000 smil» (1996) (#8 NO)
«Det var Stones» (EP) (1998) (#10 NO)
«Nå vil vi til Sverige» (1999) (#13 NO)
«Ikke gå» (EP) (2003) (#13 NO)
«Flink» (2009)

Referanser

 Eksterne lenker 




  Biografi hos rockipedia.no 
 ''Syng oss i dag vårt daglige brød Essay om sangen «Brød», publisert 21. april 2022 på kulturplot.no


Kategori:Vinnere av Spellemannprisen
Kategori:Rockheim Hall of Fame
Kategori:Band etablert i 1984